รู้สึกเวียนหัวเวลาก่อนเป็นเมนส์และหลังเป็นเมนส์ อาการ 1. รู้สึกหันเร็วไม่ได้ ทำอะไรต้องช้าๆ เวลายืนเหมือนจะยืนไม่อยู่ เหมือนจะวูบต้องอย่าก้มมาก ยืนนานๆแล้ว เสียศูนย์เหมือนจะร่วงค่ะ 2. รู้สึกสั่นเวลายืนทำอะไรนิ่งๆ เช่นรอ จ่ายตัง7-11 3. ปวดหัวข้างเดียว ปวดตาข้างเดียว เหมือนตามีน้ำช้ำๆ ต้องเอาผ้าเยนประคบ ถึงดีนิดนึงค่ะ ปวดคอด้วยค่ะ 4. ปล. เหมือนโคลงเคลงตลอด เวลารุ้สึกเวียนหัว เหมือนอยากนอน ไม่สดชื่น
สวัสดีค่ะ อาการเวียนหัว ปวดหัว โคลงเคลง หากเกิดขึ้นในช่วงก่อนและขณะที่มีประจำเดือนมา ก็ถือเป็นอาการที่พบร่วมในช่วงก่อนและขณะมีประจำเดือนได้ โดยหากอาการไม่ได้รุนแรง ก็ให้ดูแลประคับประคองตามอาการ ได้แก่ การนอนหลับพักผ่อนให้เพียงพอ ไม่นอนดึก ไม่ใช้สายตามากไป ดื่มน้ำเปล่ามากๆ งดการดื่มชา กาแฟ เครื่องดื่มที่มีคาเฟอีนต่างๆ และแอลกอฮอล์ เปลี่ยนท่าทางช้าๆ โดยเฉพาะจากท่านอนเป็นนั่งหรือยืน หรือจากท่านั่งเป็นยืน เป็นต้นแต่หากอาการเกิดขึ้นในช่วงที่ไม่ได้มีประจำเดือนด้วย ก็อาจเกิดจากสาเหตุต่างๆ เช่น- ร่างกายขาดน้ำ เช่น จากการดื่มน้ำน้อย เหงื่อออกมาก- มีภาวะโลหิตจาง เกร็ดเลือดสูง- เป็นอาการร่วมของโรคอื่นๆ เช่น ไข้หวัด ภูมิแพ้ ปวดศีรษะไมเกรน- จากความเครียด วิตกกังวล พักผ่อนไม่เพียงพอ นอนไม่หลับ- หากมีอาการเวียนศีรษะแบบบ้านหมุน อาจเกิดจากโรคของหู เช่น ตะกอนหินปูนในหูชั้นในหลุด โรคน้ำในหูไม่เท่ากัน หูชั้นในอักเสบ มีเนื้องอกของเส้นประสาทหู เป็นต้น หรือเกิดจากมีเนื้องอกในสมอง โรคหลอดเลือดสมอง เป็นต้นดังนั้น หากอาการเกิดในช่วงที่ไม่มีประจำเดือนด้วย และอาการเป็นต่อเนื่อง แนะนำควรไปพบแพทย์เพื่อตรวจหาสาเหตุ หรือหากอาการเป็นเฉพาะในช่วงก่อนและขณะมีประจำเดือน แต่อาการเป็นมาก หรือมีผลต่อการทำงาน การใช้ชีวิตประจำวัน ก็ควรไปพบแพทย์เพื่อรักษาค่ะ